Isigidimi Sam a - Xosa.

Ipepa Lama-Xosa
Lenyanga.

Pambili nto zak’wetu!

 Lihlaulelwa 5s. ngonyaka kwase kuqaleni.

Vol. XVIII. LOVEDALE, SOUTH AFRICA, JULY 2, 1888. No 227.

UKUBEKA ILITYE.

UMFI u REV. JOHN AITKEN CHALMERS

Imipanga ngemipanga, lingatsho ibali letu ngezi nyanga zimbini zigqitileyo. Siqale ngokunc'waba ilulama unyana ka Koboka, ob’epete indlu yamayeza e-Lovedale, ob’esiti enceda ubulwelwe beziqu, alipose nelizwi lokususa intlungu zentliziyo ; ngoku ushiye isituba emsebenzini wake akuko onokusivingca.

Kute inyembezi zingekomi, sehlelwa ngomnye umpanga, kuvuleke elinye incwaba. Sibeke kulo omnye umntwana wase Lovedale unyana ka Gqoba ob’esand’ “ ukubizwa ” ukuba aye kuba ngumfundisa kwesika Sikunyana. Sa- shiywa yindoda ebe sisakangele izinto ezinkulu kuyo, sisiti usaya kushicilela upau lwake pezu kwama kowabo.

Namhla sihlelwe ngumpanga oyigqitileyo eminye, inye- mbezi ziwa pezu kwelinye incwaba, ngokuba namhla kusu- swe pakati kwetu itshawe, umkokeli kwa Sirayeli. Sililela u Bev. John Aitken Chalmers, umntwana wasema Xoseni, unyana womnye wabanduleli abebeze nezwi lobomi kweli lizwe, obenyatela emanyatelweni omzali obalulekileyo pa- kati kwabakokeli ababezise ukanyiselo ebumnyameni bezizwe zama Xosa.

Yinkohla into esingayibalayo, ngokuba umyolelo yinto enkulu engenakufumane igqitwe. Waye umfi lowo mhlana wabuba, wayolela ngelokuti—“ Maze kungenziwa nteto ngaye ; maze kutetwe ngo Yehova, i-Nkosi yake. ” Na- ngona likoyo elo, singa isikumbuzo sake asingetshoni naye encwabeni. Nati asigqiti ezwini lake, kuba xa siteta ngomse- benzi wake, abezamela i-Nkosi yake, asidumisi yena.

Umfi lowo, umbali welibali waqala ukumazi e-Gwali apo wazalelwa kona. Waye eyinkwenkwana engcumbeke bubu- lwelwe kungeko temba ukuba iyakude ibubone ubudoda. Kute emva kokububa kukayise, walangazelela ukufunqula lomtwalo ub’upetwe nguyise, wati xa umkuluwe wake nodade wabo beza kuwela ulwandle beya kufunda pesheya, wazama ngokubongoza kunina ukuba naye ahambe, ayekuqeqeshelwa umsebenzi wobufundisi. Ute unina, nje ngo Hana wakudala, wamncamela i-Nkosi yake, pofu kungeko temba lani ukuba uyakubuya ambone. Akubanga mzuzu, abanga amatanda- buzo etu, ngokuba i-Nkosi abeyikonza kwase buncinaneni bake, yay’imahlulele umsebenzi omkulu kulomhlaba we Africa.

Ekuhambani kwexesha uye wabuya okunene, ewuxobele ngokufezekileyo lomsebenzi abezinikele wona kwase bunci­naneni bake. Wafika epelekwa ngumtshakazi okwa moya mnye naye, oshiye uyolo nokonwaba kwindlu kayise, ukuba aze kusebenzisa umyeni wake kobu bugxwayiba base Maxoseni. Baya kungena esikolweni sase Mgwali, kum- zalwana umfo ka Soga, obe ngumzalwana ngokupindeki- leyo ngenxa yomsebenzi wabo, bengonyana ba Nkosi nye nangenxa yokuba oka Soga engunyana ka somfi ngokuza- wa ko Moya.

Kwangonyaka wokuqala u Mr. Chalmers wawezwa kumanzi anzulu osizi. Usozimfesane wasusa pambi kwake ukukanya kwamehlo ake, wati umtshakazi wake wamncwa- bela e-Mgwali apo, wabeteka, waqobokela elututwiui, wanga akasayi kuba savuka. Noko akaroranga, wayitobela intonga ka Yise, wasel’ eba nendawo yokwenza owake umsebenzi nowalowo ubizelwe pezulu esawuqala. Wenjiwanjalo ke ukucikidwa lomfana, yema yanq'ineka inkolo yake.

Umbalisi welibali uti usel’ elixego, imihla yake selifinyeze- kile. Enkonzweni yake ende, kuninzi akubonileyo oku- yolileyo nokubi. Uti akubeka ngasemva buvele bukanye ubudlelane bake no Rev. John Chalmers nobo Soga, nabanye abafundisi.

Uti: Kunjengezolo mhla umfi wagaleleka e-Gwali nomka- ke, saya kubabulisa kona sibulela ukufika kwabo. Emva koko senza umjikelezo wezwe sifuna iziza zezikolo, sati pesheya kwe Nciba saba lundwendwe lomkuluwe wake e-Dutywa— sino Dr. Stewart, no Rev. B. Boss, wati umkuluwe ob’epete elozwe, waba nentsuku ehamba nati sada saya ku- wela um-Bashe siya kutyelela ku Bill. Inkonzo zelizwi ebezisenziwa kolo luhambo, zaba zininzi, zinkulu; nanamhla amazwi eziyalo nemitandazo asematsha kuye.

Emva koko sazunguleza sihamba simfunela ibala lesikolo kwelakwa Ngqika, yena etanda ukusebenza kwelozwe, ngo- kukodwa etanda pakati kom-Ngcangatelo isizwe uyise awa- qala wapela, wancwatyelwa kuso. Usawubona umhla abala- lisa pantsi kwemingakazi emikulu e-Tunxe behamba noka Soga, nabadala beremente yase Mgwali, onyana baka somfi; bavumelana ngokuti umnquba mawugxunyekwe apa. Usayikumbula imitandazo nemibulelo eyanyukela ku Soma- ndla ngobo busuku, ngenxa yesicaka Sake, nomsebenzi waso.

Akubanga ntsuku ukwakiwa kweminquba, kwalandela indlu yetyalike neyo mfundisi, simana simvelela ebuyedwe- ni bake ; besesimtanda njengomninawa.

Sayibona imini yokuvulwa kwetyalike yase Tunxe, kuhlanganiswe abafundisi bamahlelo ngamahlelo yati londlu inkulu njeyakandanisana kwasemnyango kwade kwayaentla ngum-Ngcangatelo kwane nkosi zawo ; zipetwe ngu Feni no Oba—izinto zika Tyali. Kumhla into ka Soga yateta ngobuciko obungahlale buviwa emhlabeni apa, xa inikela um-Ngcangatelo indlu yawo, iyaleza kuwo unyana—umfu- ndisi wabo, oze kuma namhla esikundleni sika yise. Seva ama- zwi obuciko omfundisi wase Bayi u-Rev. G. Benny ; kwati kona kwakuqoshelisa indodana ebesize kuyixasa, langa ilizwi lake kubeta uhadi, ngamazwi entando nofefe, zabe- teka intliziyo ngalontlanganiso. Apo into yehla kona kuxa kuvunywa iculo lika Ntsikana kuhlatyelwa yinto ka Mndayi, uzwi-lixilongo; owati mhla wakolwa e-Gwali, za zizililo em-Ngcangatelweni, kusitiwa ngubanina oyakusi- hlabelela namhla emidudweni yetu ? Kute kwakufikwa kulamazwi—

Unyawo zako zinamanxeba Wena.

Ugazi Lako limrolo yinina ? Ugazi Lako lipalalele tina—